এনগেরুলমুদ

এনগেরুলমুদ () প্রশান্ত মহাসাগরের দ্বীপরাষ্ট্র পালাউ প্রজাতন্ত্রের রাজধানী। ২০০৬ সালে পালাউয়ের বৃহত্তম শহর কোরোর শহরের পরিবর্তে এনগেরুলমুদকে রাজধানীর মর্যাদা দেওয়া হয়। শহরটি পালাউয়ের বৃহত্তম দ্বীপ বাবেলদাওবের মেলেকেওক রাজ্যে অবস্থিত। শহরটি কোরোর শহর থেকে ২০ কিলোমিটার উত্তর-পূর্বে এবং মালেকেওক শহর থেকে ২ কিলোমিটার উত্তর-পশ্চিমে অবস্থিত।গুগল আর্থ এবং ভূসংস্থানিক মানচিত্র অনুযায়ী

 ইতিহাস 
অতীতে কোরোর শহর পালাউয়ের অস্থায়ী রাজধানী হিসেবে ভূমিকা পালন করছিল। ১৯৭৯ সালে প্রতিষ্ঠিত পালাউয়ের সংবিধানে পালাউয়ের জাতীয় কংগ্রেসকে ১০ বছরের মধ্যে বাবেলদাওব দ্বীপে একটি স্থায়ী রাজধানী প্রতিষ্ঠা করার ব্যাপারে নির্দেশ দেওয়া হয়।Constitution of the Republic of Palau  – Embassy of the Republic of Palau, Washington, DC. Retrieved 25 February 2013. ১৯৮৬ সালে নতুন রাজধানীর পরিকল্পনা শুরু হয় এবং হাওয়াইয়ের একটি স্থপতি প্রতিষ্ঠানকে এটি নির্মাণের ঠিকাদারি দেওয়া হয়; তারা এর আগে মাইক্রোনেশিয়া রাজ্যের রাজধানী পালিকিরের ভবন ও স্থাপনাগুলি নির্মাণ করে দিয়েছিল। কিন্তু কাজের গতি ছিল ধীর, কেননা পালাউয়ে প্রকৌশলী ও স্থপতির অভাব তো ছিলই, বেশির ভাগ নির্মাণ সামগ্রী বিদেশ থেকে আমদানি করতে হয়।Lucy Jokiel (1 December 1995). "Trading places: while Hawaii's economy bottoms out, Guam's and Palau's are ready to take off" – Hawaii Investor. Retrieved from Factiva, 25 August 2014.

কেবল ২০০০-এর দশকের শুরুতে এসে এনগেরুলমুদের নির্মাণকাজে প্রাণসঞ্চার হয়। এসময় পালাউ তাইওয়ানের কাছ থেকে ২ কোটি মার্কিন ডলার ঋণ গ্রহণ করে। পালাউ তাইওয়ানকে কূটনৈতিক স্বীকৃতি দিলে দুই দেশের মধ্যকার সম্পর্ক মজবুত করার জন্য এই ঋণের ব্যবস্থা করা হয়।Ralph Jennings (5 September 2006). "Taiwan hands economic aid to firm ties with Palau" – Reuters. Retrieved from Factiva, 25 August 2014. পালাউয়ের জাতীয় সংসদ বা আইনসভা, বিচার বিভাগ, নির্বাহী বিভাগ, এর প্রতিটির জন্য আলাদা করে ভবন নির্মাণ করা হয়, যেগুলি একটি কেন্দ্রীয় উন্মুক্ত চত্বরের মাধ্যমে একে অপরের সাথে সংযুক্ত। সব মিলিয়ে ভবনসমষ্টিটি নির্মাণ করতে ৪ কোটি ৫০ লক্ষ মার্কিন ডলার খরচ হয়। ২০০৬ সালের ৭ই অক্টোবর উপস্থিত ৫ হাজার ব্যক্তিবর্গের সম্মুখে আনুষ্ঠানিকভাবে এগুলি উদ্বোধন করা হয়।"Pride in Palau for new Capitol"  – The Honolulu Advertiser. Published 12 November 2006. Retrieved 25 February 2013. এর কিছুদিন পরে সরকারী কার্যালয়গুলি কোরোর থেকে এনগেরুলমুদে স্থানান্তর করা হয়।US Department of State. Background Note - Palau: Government offices moved to a new National Capitol Building complex located at Ngerulmud, Melekeok State

 আরও দেখুন 
 পরিকল্পনামাফিক নির্মিত জাতীয় রাজধানীসমূহের তালিকা

 তথ্যসূত্র 

 বহিঃসংযোগ 


বিষয়শ্রেণী:ওশেনিয়ার রাজধানী
বিষয়শ্রেণী:পালাউয়ের জনবহুল স্থান
বিষয়শ্রেণী:পরিকল্পিত রাজধানী
বিষয়শ্রেণী:মেলেকেওক
বিষয়শ্রেণী:২০০৬-এ প্রতিষ্ঠিত জনবহুল স্থান
বিষয়শ্রেণী:২০০৬-এ প্রতিষ্ঠিত ওশেনিয়ার স্থান
বিষয়শ্রেণী:২০০০-এর দশকে প্রতিষ্ঠিত পালাউয়ের স্থান